I mars 2011 deltok han i EM i friidrett innendørs 2011 i Paris. Han hadde i februar satt ny personlig rekord på 800 meter innendørs i et stevne i Sevilla, med tiden 1.46,06, og dette var årsbeste i Europa før EM innendørs. Han kvalifiserte seg til finalen i Paris, og løp inn til tredjeplass med tiden 1.48,35, slått av de to polske utøverne Adam Kszczot og Marcin Lewandowski. Han forsvarte tittelen sin på 800 meter i det spanske mesterskapet i friidrett 2011 i august, før han reiste til Daegu i Sør-Korea for å delta i VM i friidrett 2011. Der kvalifiserte han seg til semifinalen, med ble der slått ut. Tiden hans på 1.46,86 var 19. beste tid i semifinalene.